Două persoane au fost rănite, joi dimineața, într-un accident între un trailer care transporta mașini și un camion de marfă, pe DN 6, în zona localității Armeniș, județul Caraș-Severin, potrivit mediafax.
Potrivit Centrului Infotrafic din Inspectoratul General al Poliției Române, accidentul a avut loc pe DN 6 Caransebeș-Orșova, la kilometrul 426+050 metri, în zona localității Armeniș, județul Caraș-Severin, între un trailer care transporta două autoturisme și un autotren care transporta marfă.
În urma coliziunii, șoferul și pasagerul din trailer au suferit leziuni, fiind transportați la spital, conștienți.
Traficul rutier a fost oprit pe ambele sensuri de mers pentru preluarea răniților și eliberarea carosabilului.